РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  25
от заседание на Комисия ”Професионална квалификация, информационни технологии и статистика” на ВСС,
проведено на 01.07.2014 г.

Днес, 01.07.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова 
Елка Атанасова 
Юлия Ковачева 
Галина Карагьозова
Даниела Костова
Михаил Кожарев- отсъства

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Съгласуване на учебни програми на НИП, разработени в изпълнение на проект „Повишаване на капацитета и ефективността в правораздаването чрез обучение”, Договор № С13-24-3/18.02.2014 г. за предоставяне на безвъзмездна финансова помощ по Оперативна програма „Административен капацитет”, съфинансирана от Европейския съюз чрез Европейския социален фонд. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Дава положително становище и поддържа мотивите в писмото на Националния институт на правосъдието относно съгласуване на учебни програми на НИП, разработени в изпълнение на проект „Повишаване на капацитета и ефективността в правораздаването чрез обучение”, Договор № С13-24-3/18.02.2014 г. за предоставяне на безвъзмездна финансова помощ по Оперативна програма „Административен капацитет”, съфинансирана от Европейския съюз чрез Европейския социален фонд. 

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И :
1.2. СЪГЛАСУВА учебните програми на НИП, разработени в изпълнение на проект „Повишаване на капацитета и ефективността в правораздаването чрез обучение”, Договор № С13-24-3/18.02.2014 г. за предоставяне на безвъзмездна финансова помощ по Оперативна програма „Административен капацитет”, съфинансирана от Европейския съюз чрез Европейския социален фонд. 

2. ОТНОСНО: Писмо от Апелативен съд гр. Варна, относно определяне на минималната натовареност на председателите на съдилища и техните заместници при разпределяне на делата за разглеждане, съгласно решение на ВСС по протокол 22/29.05.2014 г., т.82.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение писмото от административен ръководител-председател на  Апелативен съд гр. Варна

3.ОТНОСНО: Искане от председателя на Районен съд гр. Ямбол за закупуване на компютърни модули.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Районен съд гр. Ямбол за закупуване на 4 (четири) броя твърди дискове за персонални компютри, 1 (един) брой записващо DVD устройство за персонален компютър и 4 (четири) броя допълнителна оперативна (RAM) памет за персонален компютър на стойност 600,00 (шестстотин) лева с ДДС е целесъобразно.
3.2. Изпраща искането от председателя на Районен съд гр. Ямбол ведно с доклада на Дирекцията, на комисия „Бюджет и финанси” на ВСС, по компетентност.

4. ОТНОСНО: Решение на комисия „Бюджет и финанси” относно искане от председателя на Районен съд гр. Петрич, за осигуряване на средства за закупуване на памет за сървър.
Приложение: Доклад от Дирекция“ИТСС“

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Искането от председателя на Районен съд гр. Петрич за закупуване на 1 (един) брой оперативна (RAM) памет за сървър – за подмяна на дефектирала, на стойност 197,15 лв. с ДДС е целесъобразно.
4.2. Изпраща искането от председателя на Районен съд гр. Петрич ведно с доклада на Дирекцията, на комисия „Бюджет и финанси” на ВСС, по компетентност.

5. ОТНОСНО: Искане от председателя на Районен съд гр. Плевен за закупуване на принтер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Искането от председателя на Районен съд гр. Плевен за закупуване на 1 (един) брой принтер  за подмяна на дефектирал, на стойност 300,00 (триста) лева с ДДС е целесъобразно.
5.2. Изпраща искането от председателя на Районен съд гр. Плевен ведно с доклада на Дирекцията, на комисия „Бюджет и финанси” на ВСС, по компетентност.

6. ОТНОСНО: Искане от председателя на Районен съд гр. Габрово за закупуване на компютърна техника.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	6.1. Отлага разглеждането на искането за закупуване на 9 (девет) броя персонални компютри и 1 (един) брой мрежов принтер, в съответствие с взетото решение по протокол  44 от 17.10.2012 г., т.3..
6.2. Искането за закупуване 9 (девет) броя монитори да се включи в обобщената таблица за необходимата компютърна техника.
6.3. Да се укаже на председателя на Районен съд гр. Габрово при оформяне на искания за закупуване на техника, задължително се спазват правилата приети от ВСС по протокол №23/05.06.2014г.
6.3. Искането за закупуване 2 (два) броя персонални принтера е целесъобразно. След доокомплектоване, искането да се изпрати ведно с доклада на Дирекцията на комисия „Бюджет и финанси” на ВСС, по компетентност.

7. ОТНОСНО: Решение на Комисия „Бюджет и финанси” относно изготвяне на финансова обосновка на проект на Закон за изменение и допълнение на Закона за съдебната власт във връзка с текстовете отнасящи се за електронното правосъдие.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Възлага на  дирекция „ИТСС” в АВСС да подготви доклад относно финансовата обосновка на проект на Закон за изменение и допълнение на Закона за съдебната власт във връзка с текстовете отнасящи се за електронното правосъдие.

8. ОТНОСНО: Решение на Комисията по правни въпроси относно проект на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	8.1. Да се предостави на Комисията по правни въпроси становище на КПКИТС във връзка с практическото приложение на Наредба № 8/2008 г. за функциите и организацията на бюрата за съдимост.

9.ОТНОСНО: Писмо от административния ръководител-председател на Апелативен специализиран наказателен съд относно безхартиен обмен между специализиран наказателен съд и Апелативен специализиран наказателен съд.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	9.1. Да се изиска информация от административния ръководител-председател на Специализиран наказателен съд относно възникнал технически проблем в деловодната система на съда във връзка с активирането на безхартиения  обмен на данни между Апелативен специализиран наказателен съд и Специализиран наказателен съд.

10.ОТНОСНО: Писмо от Министерство на транспорта, информационните технологии и съобщенията за предоставяне на информация за степента на изпълнение на дейностите по Цифровата програма на Европа от компетенцията на страните-членки на Европейския съюз и актуализация на Национална програма „Цифрова България 2015“

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Да се предостави на комисия “Международна дейност“ информация за изпълнявания от ВСС проект “Електронно правосъдие - проучване и изграждане на единна комуникационна и информационна инфраструктура и единен електронен портал на съдебната власт".

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ